ഞാന് നോക്കുമ്ബോ, ഡിജിപി ഇരുന്ന സിംഹാസനത്തില്, അതേ തലപ്പാവൊക്കെ വച്ച്, കാലിന്മേല് കാലൊക്കെ കയറ്റി വച്ച് എ.എ.റഹീം ഇരിക്കുന്ന ഫോട്ടോയും കണ്ടു വ്യാജമെന്ന് അറിഞ്ഞപ്പോഴേ ഡിലീറ്റ് ചെയ്തു എ.എ.റഹീമിന് എതിരെ പോസ്റ്റിട്ട അദ്ധ്യാപിക അറസ്റ്റില് എന്ന് കുപ്രചാരണം തിരുവനന്തപുരം: സോഷ്യല് മീഡിയ വഴി ഡിവൈഎഫ്ഐ സംസ്ഥാന സെക്രട്ടറി എ എ റഹീമിന്റെ ചിത്രം ഉപയോഗിച്ച് വ്യാജ പ്രചാരണം നടത്തി എന്ന പരാതിയില് തന്നെ അറസ്റ്റ് ചെയ്തതന്ന വാര്ത്ത കള്ളമെന്ന് അദ്ധ്യാപിക. കല്ലറ സ്വദേശിനിയായ അദ്ധ്യാപിക പ്രിയ വിനോദാണ് താന് അറസ്റ്റില് ആയിട്ടില്ലെന്നും ഇത് ചില ചാനലുകളുടെയും സഖാക്കളുടെയും വ്യാജ വാര്ത്ത ആണെന്നും മറുനാടനോട് പ്രതികരിച്ചത്. തനിക്കെതിരെ സിപിഎം സൈബര് പോരാളികള് വളരെ മോശമായ കമന്റുകളോട് കൂടി കടുത്ത ആക്രമണം നടത്തുകയാണെന്നും അവര് പറഞ്ഞു. വ്യാജ പ്രചാരണത്തിന് എതിരെ നിയമ നടപടി സ്വീകരിക്കുമെന്നും പ്രിയ വിനോദ് പറഞ്ഞു. പ്രിയ വിനോദ് എഎ റഹീമിന്റെ ചിത്രം പുരാവസ്തു തട്ടിപ്പു കേസില് ക്രൈം ബ്രാഞ്ച് അറസ്റ്റു ചെയ്ത മോന്സണ് മാവുങ്കലുമായി അടുപ്പം ഉണ്ടെന്നു വരുത്തിത്തീര്ക്കുന്ന രീതിയില് മോന്സന്റെ കൈവശത്തിലുണ്ടായിരുന്ന സിംഹാസനത്തില് എ.എ റഹിം ഇരിക്കുന്ന തരത്തില് മോര്ഫ് ചെയ്ത ചിത്രം തന്റെ ഫേസ്ബുക്ക് അക്കൗണ്ടിലൂടെ പ്രചരിപ്പിച്ചു എന്നാണ് ആരോപണം. ചിത്രം സാമൂഹ്യമാധ്യമങ്ങളില് പ്രചരിച്ചതോടെ വെഞ്ഞാറമൂട് ഡിവൈഎഫ്ഐ പ്രവര്ത്തകര് ഡിവൈഎഫ്ഐ സംസ്ഥാന സെക്രട്ടറിയെ അപമാനിക്കുന്ന തരത്തില് ഫേസ്ബുക്ക് പോസ്റ്റ് ചെയ്ത പ്രിയ വിനോദിനെതിരെ തെളിവുകള് സഹിതം നല്കി നടപടിയെടുക്കണമെന്ന് ആവശ്യപ്പെട്ട് വെഞ്ഞാറമൂട് സ്റ്റേഷനില് പരാതി നല്കിയിരുന്നു. പ്രിയ വിനോദിനെതിരെ കേസെടുക്കുകയും, അറസ്റ്റ് ചെയ്യുകയും ചെയ്യുകയും ഇവരെ പിന്നീട് രണ്ടു പേരുടെ ആള് ജാമ്യത്തില് വിട്ടയച്ചു എന്നുമാണ് വാര്ത്ത പ്രചരിച്ചത്. എന്നാല്, തന്നെ അറസ്റ്റ് ചെയ്തിട്ടില്ലെന്നും സ്റ്റേഷനില് ഹാജരായി ജാമ്യം എടുക്കുക മാത്രമാണ് ഉണ്ടായതെന്നും പ്രിയ വിനോദ് മറുനാടനോട് പറഞ്ഞു. സംഭവം പ്രിയ വിനോദിന്റെ വാക്കുകളില് സെപ്റ്റംബര്30 ന് മോന്സന്റെ വിഷയം വന്ന സമയത്ത്, മുന് ഡിജിപി ലോക് നാഥ് ബെഹ്റ, പൊലീസ് ഓഫീസര്മാര്, മുന് സ്പീക്കര് ശ്രീരാമകൃഷ്ണന്, അങ്ങനെ പ്രമുഖരായവരുടെ എല്ലാം ചിത്രങ്ങള് സോഷ്യല് മീഡിയയില് പ്രചരിച്ചിരുന്നു. ഞാന്, ഒരു യാത്ര ചെയ്ത് കഴിഞ്ഞ വന്നതായതുകൊണ്ട് ഈ വിഷയത്തില് പോസ്റ്റൊന്നും ഇടാന് പറ്റിയില്ല. വീട്ടില് വന്ന് നോക്കുമ്ബോള്, വിദ്യാഭ്യാസ മന്ത്രി വി.ശിവന്കുട്ടിയുടെയും, ഡിവൈഎഫ്എ സംസ്ഥാന സെക്രട്ടറി എ.എ.റഹീമിന്റെയും ഒക്കെ കുറെ ഫോട്ടോസ് കണ്ടു. അതില് ഏതാണ്, ഒറിജിനല്, വ്യജന് എന്ന് തിരിച്ചറിയുന്നുണ്ടായിരുന്നില്ല. ഞാന് നോക്കുമ്ബോ, ഡിജിപി ഇരുന്ന സിംഹാസനത്തില്, അതേ തലപ്പാവൊക്കെ വച്ച്, കാലിന്മേല് കാലൊക്കെ കയറ്റി വച്ച്്, എ.എ.റഹീം ഇരിക്കുന്ന ഫോട്ടോയും കണ്ടു. അല്ലാതെ വേറെയും ഒരേ ഡ്രസ് ഒക്കെയിട്ട് മോന്സണുമായി നില്ക്കുന്ന ചിത്രങ്ങളും ഫേസ്ബുക്കില് കണ്ടു. ഈ ചിത്രം കണ്ടപ്പോള് ഒകു കോമഡി...അല്ലെങ്കിലും ഒരുപാട് ട്രോളുകള്ക്ക് വിധേയനാകുന്ന വ്യക്തിയാണല്ലോ റഹീം. അങ്ങനെ ഞാന് ട്രോള് അല്ലെങ്കിലും, നിരവധി സീരിയസായ പോസ്റ്റുകള് അദ്ദേഹത്തിന് എതിരെയും, ഡിവൈഎഫ്ഐക്ക് എതിരെ ഇടുകയും. അത് പല ചാനലുകളും എടുക്കുകയും അത് വൈറലാവുകയും ചെയ്തിരുന്നു. എന്റെ പോസ്റ്റില്, തന്നെ 600 ഷെയര് ഒക്കെ പോകുകയും ചെയ്തതാണ്. അപ്പോ അന്ന് മുതലേ ഇവര്ക്ക് എന്നോട് ഒരു കലിപ്പുണ്ട്. ഞാന് കോണ്ഗ്രസ് പ്രവര്ത്തകയല്ല, ഞാന് അടിയുറച്ചൊരു കോണ്ഗ്രസുകാരിയാണ്. പ്രവര്ത്തകയോ, നേതാവോ അല്ല, ഞാനൊരു അദ്ധ്യാപികയാണ്, 20 വര്ഷം സര്വീസ് ചെയ്ത അദ്ധ്യാപികയാണ്. സ്കൂളില് പഠിക്കുന്ന കാലത്ത് കെഎസ് യുവില് പ്രവര്ത്തിച്ചിട്ടുണ്ട് എന്ന് മാത്രം. സ്വാഭാവികമായും റഹീമിന് എതിരെ ഇങ്ങനെ ഒരു സംഭവം വന്നപ്പോള് ഷെയര് ചെയ്തു. കോമഡി ക്യാപ്ഷനും ഇട്ട് ഷെയര് ചെയ്തു. എന്നാല്, വ്യാജ ഫോട്ടോ ആണെന്ന് അറിഞ്ഞപ്പോള് ഞാന് അങ്ങ് ഡിലീറ്റ് ചെയ്തു. പിറ്റേന്ന് ഒന്നാം തീയതി വെങ്ങാറമൂട് ഡിവൈഎഫ്ഐയുടെ ട്രഷറര് അരവിന്ദ,് വെഞ്ഞാറമൂട് സ്റ്റേഷനില് പരാതി നല്കി. അപ്പോ അവര് നോക്കുമ്ബോ, വലിയഗൗരവമുള്ള സംഭവമല്ല, 500 കണക്കിന് ആളുകള് ഇങ്ങനെ ഷെയര് ചെയ്തതാണ്. ഞാനും ഷെയര് ചെയ്തുവെന്നേയുള്ളു. കേസെടുത്തില്ല. പിന്നീട് രാഷ്ട്രീയമായി കടുത്ത സമ്മര്ദ്ദം ചെലുത്തിയപ്പോള്, പരാതി ആറ്റിങ്ങല് കോടതിയില് എത്തുകയും, സെക്ഷന് 120 ഒ പ്രകാരം വ്യാജ പ്രചാരണത്തിന് കേസെടുക്കാന് പറഞ്ഞു. ഏഴാം തീയതിയാണ് എഫ്ഐആര് ഇട്ടത്. രണ്ടോ മൂന്നോ ദിവസം മുമ്ബ് കേസ് അന്വേഷിക്കുന്ന ഉദ്യോഗസ്ഥന് എന്റെ ഭര്ത്താവിനോട് വിവരം പറഞ്ഞു. അങ്ങനെ സ്റ്റേഷനില് പോകണോ, കോടതിയില് പോകണമോ എന്ന് ആലോചിച്ചിരിക്കുമ്ബോഴാണ്, നാടായ കല്ലറയിലേക്ക് മൂന്നാലു ദിവസത്തേക്ക് വരേണ്ടേി വന്നത്. അപ്പോള് ഡികെ മുരളി എംഎല്എക്കെതിരെ നടത്തിയ ഒരു കണ്ണുതുറക്കല് സമരം വെഞ്ഞാറമൂട്ടില് ഉണ്ടായിരുന്നു. അപ്പോള്, നേതാക്കള് എല്ലാം പറഞ്ഞത് അനുസരിച്ച് പിറ്റേന്ന് ജാമ്യം എടുക്കാന് സ്റ്റേഷനില് പോയി. റഹീമിന് എതിരായ പോസ്ററ് എവിടുന്ന് കിട്ടിയെന്ന് സ്റ്റേഷനില് നിന്ന് ചോദിച്ചപ്പോള് സോഷ്യല് മീഡിയയില് നിന്ന് കിട്ടി എന്ന് മറുപടി പറഞ്ഞു. എന്തുകൊണ്ട് ഇങ്ങനെ ഒരുപാട് പേര് ഷെയര് ചെയ്തതെന്ന് വനിതാ കോണ്സ്റ്റബിള് ചോദിച്ചപ്പോള്, രാഷ്ട്രീയ വൈരാഗ്യം കൊണ്ടാവാം എന്നുപറഞ്ഞു. സ്റ്റേഷനില് പോയ വിവരം ആരും അറിഞ്ഞിരുന്നില്ല. ഇന്നലെയാണ് സഖാക്കള് അറിഞ്ഞത്. അറിഞ്ഞയുടനെ ഇവര്, എന്റെ കല്ലറ, എന്റെ വെഞ്ഞാറമൂട് എന്ന് വാട്സാപ്പ് ഗ്രൂപ്പുകളില്, പ്രിയ വിനോദ് അറസ്റ്റില്, അദ്ധ്യാപിക പിടിയില്, എന്നൊക്കെ പോസ്റ്റിട്ടു. 24 ന്യൂസ്, മീഡിയ വണ്, കൈരളിക്കാരാണെങ്കില് മോളുടെ ചിത്രം ഹസ്ബന്റിന്റെ വിശദാംശങ്ങള് ഒക്കെ വച്ചിട്ടാണ് വീഡിയ ചെയ്തത്. എന്നെ വ്യക്തിപരമായി അപകീര്ത്തിപ്പെടുത്താനായിരുന്നു ശ്രമം. സൈബര് അറ്റാക്കാണെങ്കില് വളരെ മോശമായ രീതിയില് ആയിരുന്നു. ഇന്നും അവര് ചാനലുകളില് തുടര്ന്നുകൊണ്ടിരിക്കുകയാണ്. നിയമ നടപടി വേണ്ടേ....ചാനലുകളെല്ലാം അദ്ധ്യാപിക അറസ്റ്റില് എന്ന് പറഞ്ഞ് വാര്ത്ത കൊടുക്കുന്നു. ഞാന് എന്റെ വീട്ടിലാണ്. രേഖപ്പെടുത്തി ജാമ്യം എടുത്തു എന്ന് അവര് കൊടുത്താല് ഒകെ. കേസിന്റെ പ്രൊസിജ്യുര് അല്ലേ? Stories you may Like